…. şi mai ales pregătiţi să cunoască demersurile privind controlul, tipurile de controale, începând chiar din momentul depunerii cererii unice la agenţie.
După cum menţionează publicaţia Agroinfo, Agenția de Plăți și Intervenție pentru Agricultură (APIA) întreprinde mai multe controale la fermele vegetale, zootehnice care solicită subvențiile agricole pe hectar și cap animal pentru acest an. Verificările făcute de APIA sunt definite în proiectul de Ordin MADR privind plățile din agricultură, postat pe site-ul ministerului. Potrivit proiectului de act normativ, APIA face următoarele verificări, înainte de a acorda subvențiile: "controale administrative" înseamnă controalele care au ca scop verificarea corectitudinii şi exhaustivităţii informaţiilor furnizate în cererea de plată, în documentele ataşate acesteia sau în alte declaraţii, a respectării conformităţii cu toate criteriile de eligibilitate, cu angajamentele şi cu alte obligaţii privind intervenţia în cauză, a cerinţelor şi a standardelor relevante pentru condiţionalitate; "controlul vizual" înseamnă, fără a aduce atingere controalelor administrative în cadrul sistemului integrat şi controalelor la faţa locului, controlul administrativ privind completitudinea, coerenţa, plauzibilitatea şi corectitudinea datelor din cererea de plată, a documentelor ataşate cererii, precum şi a documentelor doveditoare privind utilizarea terenului declarat.
Controlul vizual se realizează la primirea cererii de plată sau a modificărilor acesteia; "control prin monitorizare a parcelelor agricole", introdus experimental anterior, dar din anul 2022 a devenit obligatoriu, reprezintă o procedură de observare, urmărire și evaluare periodică și sistematică a activităților și a practicilor agricole de pe suprafețele agricole, utilizând datele satelitare obținute cu ajutorul sateliților Sentinel din cadrul programului Copernicus sau alte date cu valoare cel puțin echivalentă; "controale la fața locului" reprezintă controalele fizice pe teren realizate în scopul identificării corecte a parcelelor, a culturilor declarate în cererea de plată, a condiţiilor de eligibilitate, precum și pentru verificarea respectării de către fermieri a normelor de condiționalitate, a cerințelor de bază, în ceea ce privește plățile directe, ecoschemele, și alte intervenții din PS 2023-2027. La acestea se adaugă controlul prin teledetecție, operat de o firmă cu care APIA are încheiat un contract, și verificările făcute de Agenția Națională de Zootehnie, Autoritatea Națională Sanitară Veterinară și pentru Siguranța Alimentelor și Agenția Fitosanitară.
CITEȘTE ȘI: